《故人刘彦英见过喜而赋诗》
明代·陶安

十五年前远别离，空江明月渺余思。间关兵后真奇遇，谈笑尊前似旧时。

自古晚成为大器，当今胜着出残棋。国家所宝惟贤俊，且使苍生一展眉。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。